ai4bharat/Pralekha huggingface dataset:
माहिती आणि प्रसारण मंत्रालय
आंतरराष्ट्रीय बालिका दिन -2020 निमित्त अॅनिमेशन आणि डॉक्युमेंटरी चित्रपटांचे स्क्रीनिंग
मुंबई, 10 ऑक्टोबर 2020
आंतरराष्ट्रीय बालिका दिनानिमित्त फिल्म्स विभाग 11 ऑक्टोबर,2020 रोजी निवडक अॅनिमेशन आणि माहितीपट दाखवणार आहे. www.filmsdivision.org आणि https://www.youtube.com/user/FilmsDivision वर या चित्रपटांचे प्रसारण केले जाईल.
विशेष पॅकेजमध्ये चिमुकली - मुलगी वाचवा  हा मुलगी वाचवा आणि स्त्री-भ्रूणहत्या थांबवण्यावर आधारित अॅनिमेशन चित्रपट समाविष्ट आहे. त्यानंतर एज्युकेशन -ओन्ली हर फ्युचर , प्रतिभा , कुलदीपक  माय फेअरी -माय स्ट्रेंथ  आणि रोशनी  हे माहितीपट दाखवले जातील.
दरवर्षी 11 ऑक्टोबर रोजी, आंतरराष्ट्रीय बालिका दिनी , युनिसेफ मुलींचा आवाज वाढवण्यासाठी आणि त्यांच्या हक्कांसाठी उभे राहण्यासाठी मुलींबरोबर वार्षिक मोहीम राबवतो. यावर्षीची संकल्पना “माझा आवाज, आमचे समान भविष्य” , पौगंडावस्थेतील मुलींनी प्रेरणा घेतलेल्या एका उत्तम जगाची पुन्हा कल्पना करण्याची संधी साधू या अशी आहे. मुलींचा आवाज सर्वदूर पोहचवण्यासाठी आणि मुलींना सर्व प्रकारच्या शोषणापासून वाचवण्यात आघाडीवर असलेल्यांसाठी हे चित्रपट दाखवण्यात येणार आहेत.
B.Gokhale/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 74
ग्रामीण विकास मंत्रालय
अवघ्या नऊ महिन्यांमध्ये 30,000 हून अधिक अमृत सरोवरांचे झाले लोकार्पण
15 ऑगस्ट 2023 पर्यंत 50,000 सरोवरांची निर्मिती करण्याच्या निर्धारित लक्ष्यापैकी 60 टक्के सरोवरांचे काम पूर्ण
नवी दिल्ली, 8 फेब्रुवारी 2023
'स्वातंत्र्याच्या अमृत महोत्सवाचा एक भाग म्हणून स्वातंत्र्याच्या 75 व्या वर्षात ‘मिशन अमृत सरोवर’ला 24 एप्रिल 2022 रोजी प्रारंभ झाला. देशभरातील प्रत्येक जिल्ह्यात किमान 75 अमृत सरोवरे बांधण्याचे किंवा असलेल्या सरोवरांचे पुनरुज्जीवन करण्याचे उद्दिष्ट या मोहिमेंतर्गत निश्चित करण्यात आले. यामागे देशाच्या ग्रामीण भागात असलेल्या पाण्याच्या संकटावर मात करण्याचाही उद्देश आहे.
या मोहिमेमध्ये 15 ऑगस्ट 2023 पर्यंत देशात 50,000 अमृत सरोवर बांधण्याचे उद्दिष्ट ठेवण्यात आले आहे. मोहीम सुरू झाल्यापासून अवघ्या 9 महिन्यांच्या अल्प काळामध्ये 30,000 हून अधिक अमृत सरोवरे बांधण्यात आली आहेत. हे प्रमाण एकूण उद्दिष्टाच्या 60% आहे.
‘जन भागीदारी’म्हणजेच लोकांचा सहभाग हा या मोहीमेचा गाभा आहे आणि त्यात सर्व स्तरातील लोकांचा सहभाग आहे. स्थान निश्चित केलेल्या अमृत सरोवरांची पायाभरणी, राष्ट्रीय महत्वाच्या दिनी- जसे की, 26 जानेवारी आणि 15 ऑगस्ट या दिवशी ध्वजारोहण यांसारख्या कार्यक्रमांना राज्ये/केंद्रशासित प्रदेशातील स्वातंत्र्य सैनिक, पंचायतीचे ज्येष्ठ सदस्य, स्वातंत्र्य सैनिक आणि हुतात्म्यांच्या कुटुंबातील सदस्य , पद्म पुरस्कार विजेते अशा व्यक्तींचा सहभाग आता वाढत आहे. आतापर्यंत 1,095 स्वातंत्र्यसैनिक, 13,940 पंचायतीचे ज्येष्ठ सदस्य, 193 स्वातंत्र्यसैनिकांचे कुटुंबीय, 624 हुतात्म्यांचे कुटुंबीय आणि 47 पद्म पुरस्कार विजेते या मोहिमेमध्ये सहभागी झाले आहेत.
या मिशनचा आत्मा म्हणजे 'सरकारचा संपूर्ण दृष्टिकोन’हा आहे. यासाठी सहा केंद्रीय मंत्रालये संयुक्तपणे काम करीत आहेत. यामध्ये ग्रामीण विकास मंत्रालय, रेल्वे मंत्रालय, रस्ते वाहतूक आणि महामार्ग मंत्रालय, जलशक्ती मंत्रालय, पंचायती राज मंत्रालय, पर्यावरण, वन आणि हवामान बदल मंत्रालय कार्यरत आहेत. तसेच तांत्रिक संस्था म्हणून, भास्कराचार्य नॅशनल इन्स्टिट्यूट ऑफ स्पेस अॅप्लिकेशन्स अँड जिओ-इन्फॉर्मेटिक्स  आणि सर्व राज्ये/केंद्रशासित प्रदेश सरकारे एकत्रितपणे कार्यरत आहेत.
या एकूण मिशनचे वैशिष्ट्य म्हणजे रेल्वे मंत्रालय आणि रस्ते वाहतूक आणि महामार्ग मंत्रालयांकडून सीमांकित अमृत सरोवर स्थानी उत्खनन केलेली माती, गाळ यांचा वापर परिसरातील पायाभूत सुविधा प्रकल्पांसाठी केला जात आहे.
विविध सार्वजनिक आणि सीएसआर संस्थांनीही या मिशनमध्ये खूप रस दाखवला आहे आणि देशभरातील अनेक अमृत सरोवरांच्या बांधकाम/पुनरुज्जीवनात योगदान देण्यात महत्त्वपूर्ण भूमिका बजावत आहेत.
विशेष म्हणजे मिशन अमृत सरोवर ग्रामीण जीवनमानाला चालना देत आहे. कारण पूर्ण झालेले सरोवर सिंचन, मत्स्यपालन, बदक पालन, शिंगाड्याची लागवड आणि पशुसंवर्धन इत्यादी विविध उपक्रमांसाठी ओळखले जात आहे. प्रत्येक अमृत सरोवराला वापरकर्ता गटही जोडण्यात आला आहे. अमृत सरोवर मिशनचे उद्दिष्ट अमृत सरोवराची गुणात्मक अंमलबजावणी आणि स्थानिक सामुदायिक क्रियाकलापांचे केंद्र म्हणून विकास करणे आणि अमृत सरोवर कार्यासाठी विविध मंत्रालयांनी संयुक्त कार्य करणे, हे सुद्धा आहे.
S.Patil/S.Bedekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 131
माहिती आणि प्रसारण मंत्रालय
आयआयएमसी पदव्युत्तर पदविका प्रवेश अर्जासाठीच्या मुदतीत 15 मे पर्यंत वाढ
(नवी दिल्ली, 10 मे 2019
इंडियन इन्स्टिट्यूट ऑफ मास कम्युनिकेशन अर्थात भारतीय जन संज्ञापन संस्थेने आपल्या विविध पदव्युत्तर पदविका अभ्यासक्रम प्रवेशासाठी ऑनलाईन अर्ज स्वीकारण्याची मुदत 15 मे पर्यंत वाढवली आहे. याआधी शेवटची तारीख 12 मे होती.
संस्थेने, अर्ज स्वीकारण्याची मुदत वाढवावी अशी विनंती प्रामुख्याने ओदिशा आणि लगतच्या राज्यांमधल्या विद्यार्थ्यांकडून करण्यात आली होती. तीव्र चक्रीवादळाचा या राज्यांतल्या दूरसंवाद सेवांना फटका बसला आहे.
आयआयएमसीच्या दिल्ली, धेनकनाल  ऐझवाल , जम्मू, अमरावती  आणि कोट्टायम  या सहा ठिकाणच्या 476 जागांसाठी प्रवेश देण्यात येणार आहेत. संस्थेने आर्थिकदृष्ट्या दुर्बल घटकांसाठी 10 टक्के जागा राखीव ठेवल्या आहेत.
राष्ट्रीय स्तरावरच्या प्रवेश परीक्षा, लेखी परीक्षा, गटचर्चा आणि मुलाखतीअंती या अभ्यासक्रमासाठी निवड केली जाईल. मल्याळम, मराठी, ओडिया आणि उर्दू भाषेतली लेखी परीक्षा 25 मे रोजी तर इंग्लिश पत्रकारिता, हिंदी पत्रकारिता, रेडिओ आणि दूरचित्रवाणी पत्रकारिता आणि जाहिरात आणि जनसंपर्क यासाठी 26 मे रोजी परीक्षा घेण्यात येईल. अधिक तपशिलासाठी www.iimc.gov.in या संकेतस्थळाला भेट द्यावी.
N.Sapre/N.Chitale/P.Kor
आयुष मंत्रालय
आयुष मंत्र्यांनी एआयआयए मधील कोविड केंद्रामधील व्यवस्थांचा घेतला आढावा
आयुष राज्यमंत्री  श्री श्रीपाद येस्सो नाईक यांनी आज नवी दिल्लीतील सरिता विहार मधील अखिल भारतीय आयुर्वेद संस्था  येथील कोविड – 19 केंद्राला  भेट दिली. कोविड – 19 च्या रुग्णांवरील उपचारासाठी असलेल्या या केंद्रातील व्यवस्थेची मंत्र्यांनी पाहणी केली. त्यांनी येथील वैद्यकीय पथकातील डॉक्टरांशी संवाद साधला आणि केंद्रातील रुग्णांच्या आरोग्याविषयी विचारपूस केली. कोविड – 19 आरोग्य केंद्रात उपलब्ध असलेल्या सुविधांविषयी आणि आयुर्वेदिक औषधांद्वारे केलेल्या उपचारांच्या परिणामाबद्दल त्यांच्या प्रतिक्रिया जाणून घेतल्या.
कोविड – 19 च्या साथीच्या पार्श्वभूमीवर एआयआयएने पुरविलेल्या सेवांबद्दल मंत्र्यांनी समाधान व्यक्त केले. ते म्हणाले की, आयुर्वेदांच्या आधारे कोविड बाधित रुग्णांची काळजी घेण्यासाठी एआयआयएच्या पूर्ण चमूची वृत्ती, उत्साह, धैर्य आणि प्रयत्न कौतुकास्पद आहेत. एआयआयए हे संपूर्ण देशातील कोविड – 19 रुग्णांना वैयक्तिक पातळीवर आयुर्वेद चिकित्सा, आहार, योग आणि विश्रांती या तंत्राच्या माध्यमातून समग्र रुग्णांची काळजी घेण्यात आदर्शवत भूमिका पार पाडीत आहेत.
मंत्री पुढे म्हणाले, संस्थेतील कोविड – 19 रुग्णांचा सकारात्मक अभिप्राय निश्चितच प्रोत्साहनात्मक आहे. कोविड-19 केंद्रातील सगळ्या रुग्णांनी आयुष्याप्रति एक सकारात्मक दृष्टिकोन विकसित केला आहे आणि त्यांच्यात झालेल्या या बदलाबाबता ते अतिशय समाधानी आहे. केवळ या आजारावर मात करण्याबरोबरच त्यांच्या वैयक्तिक आयुष्यातील इतर टप्प्यांवर देखील त्यांना याचा उपयोग होऊ शकेल. कोविड 19 च्या रुग्णांवर पवित्र आयुर्वेदाच्या पद्धतीचे उपचार करण्यात विशेष परिश्रम घेतल्याबद्दल एआयआयएच्या पूर्ण चमूचे त्यांनी अभिनंदन केले. ते म्हणाले की, या पारंपारिक भारतीय आयुर्वेद प्रणालीमध्ये या साथीच्या रोगाचा प्रतिबंधात्मक आणि उपचारात्मक आरोग्य सेवा पुरविण्याची मोठी क्षमता आहे. कोविड – 19 केंद्रात दाखल झालेल्या बहुतांश रुग्णांना केवळ आयुर्वेद उपचार पद्धतीसह आहार आणि योगा याबाबतचे नियम पाळण्यास सूचित करण्यात आले होते. उपाचाराच्या काळात कोणताही त्रास नसलेल्या पूर्ण बरे झालेल्या रुग्णांना ज्यांचा एसपीओ2 पेक्षा अधिक आहे अशांना घरी सोडण्यात आले. कोणत्याही लक्षणांमध्ये तीव्र वाढ दिसून आली नाही. आतापर्यंत दाखल झालेल्या रुग्णांमध्ये मृत्यूचे प्रमाण शून्य टक्के आहे, असेही आढळले आहे. घरी सोडण्यापूर्वी रुग्णांची चाचणी निगेचिव्ह आली होती. या रोगाचा सामना करण्यासाठी वैद्यकीय चमूचे ज्ञान आणि अनुभव निश्चितच आयुर्वेदाला एक अग्रगण्य आरोग्य उपचार पद्धती म्हणून स्थान निर्माण करून देईल.
मंत्र्यांनी एआयआयए मध्ये असलेल्या कोविड – 19 चाचणी केंद्राची देखील पाहणी केली. एआयआयए ला दिल्ली सरकारने कोविड – 19 चाचणी केंद्र  म्हणून घोषित केले आहे.
..........
B.Gokhale/S.Shaikh/P.Kor
गृह मंत्रालय
आपत्ती जोखीम व्यवस्थापनाबाबत इंडियन ओशन रिम असोसिएशनची उद्यापासून बैठक
(नवी दिल्ली, 4 फेब्रुवारी 2019
आपत्ती जोखीम व्यवस्थापनाबाबत इंडियन ओशन रिम संघटनेची बैठक 5-6 फेब्रुवारी 2019 रोजी नवी दिल्लीत आयोजित करण्यात आली आहे. गृह मंत्रालयाने परराष्ट्र व्यवहार मंत्रालय आणि राष्ट्रीय आपत्ती व्यवस्थापन प्राधिकरणाच्या सहकार्याने या बैठकीचे आयोजन केले आहे.
दोन दिवस चालणाऱ्या या बैठकीत अनेक मुद्यांवर चर्चा होईल. यामध्ये परस्पर सहमतीची उद्दिष्टे पूर्ण करण्यासाठी कोअर गट स्थापन करण्याच्या गरजेवरही चर्चा होईल.
S.Tupe/S.Kane/P.Kor
माहिती आणि प्रसारण मंत्रालय
एफटीआयआय द्वारा चित्रपट समीक्षण आणि परिक्षणाचा नवा अभ्यासक्रम
नवी दिल्ली, 10 एप्रिल 2019
भारतीय चित्रपट आणि दूरचित्रवाणी संस्थेने  एका नव्या उपक्रमाद्वारे चित्रपट समीक्षण आणि परिक्षण या विषयावर एका 20 दिवसीय अभ्यासक्रमाचे नवी दिल्ली येथील भारतीय जनसंचार माध्यम संस्थेत आयोजन केले आहे.
यावेळी बोलताना एफटीआयआयचे संचालक भुपेंद्र कँथोला म्हणाले की, देशात पहिल्यांदाच आयोजित होणाऱ्या या अभ्यासक्रमामुळे चित्रपट समीक्षक, परीक्षक, फिल्म ब्लॉगर्स, संशोधक, फिल्म अभ्यासक आणि सिनेमा विषयात विशेष रुची असणाऱ्या कोणाही व्यक्तीची बऱ्याच दिवसांपासूनची मागणी पूर्ण होईल. कोणीही व्यक्ती चित्रपट परीक्षण करु शकते हा गैरसमज असून चित्रपट ‘वाचण्याची’ कला अवगत असल्याशिवाय तसेच चित्रपटावर भाष्य करण्यासाठी प्रचंड शिस्त आणि व्यक्त होण्याचे कौशल्य अंगी असल्याशिवाय परिक्षणाचे स्वातंत्र्य उपभोगता येऊ शकत नाही.
यावेळी बोलताना अभ्यासक्रमाच्या संचालिका रजुला शाह म्हणाल्या की, “ हा अभ्यासक्रम चित्रपट परिक्षणाचे मूलभूत प्रशिक्षण देण्यासाठी बनविण्यात आला आहे. प्रशिक्षणार्थ्यांचे चित्रपटाचा इतिहास आणि ते बनवण्याची कला यांबाबतचे ज्ञान वृद्धिंगत करुन तसेच त्याची परिक्षणाची कला विकसित करुन त्याला एक सक्षम परीक्षक बनवू इच्छितो. चित्रपटाच्या चिकित्सक अभ्यासामुळे संवेदनशीलता विकसित होऊन परिक्षकांना दृष्टीकोन, ज्ञान आणि संकल्पना यातून जनसामान्यांच्या मतावर प्रभाव टाकता येईल. या अभ्यासक्रमात चित्रपटाच्या इतिहासातील महत्वाच्या चित्रपटांच्या सखोल अभ्यासाचा अंतर्भाव आहे.
रुजुला शाह  या कवयित्री, चित्रपट निर्मात्या असून दृश्य कलांमध्ये त्यांचे योगदान आहे. त्यांची चित्रपट निर्मिती ही वेगवेगळ्या कला, वेगवेगळ्या विचारधारा आणि तत्वज्ञानांच्या सखोल संवादातून उभरते. त्या चित्रपट दिग्दर्शक-निर्मात्या असून त्यांनी कल्पित कथा/माहितीपट, परंपरागत/आधुनिक अशा परिघांवर काम केले आहे. चित्रपट कला आणि डिजिटल कला यांची व्याप्ती वाढविण्यासाठीचा अभ्यास हा त्यांच्या आवडीचा विषय आहे.
चित्रपट आणि टेलिव्हिजनमध्ये भारताचे प्रशिक्षण  या उपक्रमाअंतर्गत एफटीआयआयद्वारा हा अभ्यासक्रम चालवला जाणार असून या प्रकारचे आजवर 135 अभ्यासक्रम 37 शहरांमध्ये झाले आहेत. यातून 5800 चित्रपटप्रेमींचे प्रशिक्षण झाले आहे.
या अभ्यासक्रमासाठी वयाचे बंधन नसून नोंदणी करण्याची शेवटची तारीख 22 एप्रिल 2019 आहे. दिल्लीबाहेरील काही निवडक प्रशिक्षणार्थींना विनंतीनुसार राहण्याची सोय उपलब्ध केली जाईल.
अभ्यासक्रमाच्या सविस्तर माहितीसाठी www.ftii.ac.in या संकेतस्थळाला भेट द्या.
N.Sapre/M.Chopade/P.Malandkar
(Visitor Counter : 332
संरक्षण मंत्रालय
जपानचे हवाईदल प्रमुख भारताच्या सदिच्छा भेटीवर
जपानचे हवाईदल प्रमुख इझु शुंजी यांचे हवाईदल प्रमुख आरकेएस भदौरिया यांच्या औपचारिक निमंत्रणानंतर 09 डिसेंबर 2020 रोजी आगमन झाले. जपानच्या हवाईदल प्रमुखांनी संरक्षणमंत्री राजनाथ सिंग, चीफ ऑफ डिफेन्स स्टाफ, नौदल प्रमुख आणि उप लष्कर प्रमुखांची भेट घेतली.
हवाईदल मुख्यालयात सीओएस-जेएएसडीएफ यांना मानवंदना देण्यात आली. त्यानंतर झालेल्या चर्चेत हवाईदल प्रमुख आणि सीओएस-जेएएसडीएफ यांनी भारत आणि जपान यांच्यात संरक्षण संबंधात झालेल्या प्रगतीची माहिती घेतली आणि दोन्ही हवाई दलातील सहकार्य आणि परस्पर कार्यक्षमतेत आणखी वाढ करण्यासाठीच्या मार्गांवर चर्चा केली. त्यांनी दोन्ही हवाई दलात संयुक्त कवायती आणि प्रशिक्षण वाढविण्याच्या व्याप्तीसंदर्भातही चर्चा केली. मानवतावादी सहाय्य आणि आपत्ती निवारणासंदर्भातील सामूहिक प्रतिसाद बळकट करण्यासाठी व्यापक सहकार्याबाबत देखील चर्चा झाली.
कोविड-19 मुळे निर्माण झालेल्या अभूतपूर्व आव्हानांवर मात करण्यासाठी, या भेटीदरम्यान दोन्ही देशांच्या हवाई दलांदरम्यान खोल रुजलेली कटीबद्धता कायम ठेवून संबंध मजबूत करण्यावर भर देण्यात आला.
ग्रामीण विकास मंत्रालय
जागतिक व्यापार परिषदेच्या महासंचालक डॉ. गोझी ओकोंजो-इव्हिला यांनी स्वयंसहाय्यता बचत गटाचे सदस्य तसेच केंद्रीय ग्रामीण विकास मंत्रालयाच्या अधिकाऱ्यांशी संवाद साधला
स्वयंसहाय्यता बचत गटाच्या सदस्यांनी बचत गटामध्ये काम करण्याबाबतचे त्यांचे अनुभव सामायिक केले
स्वयंसहाय्यता बचत गटाच्या सदस्यांनी महामारीच्या काळात हाती घेतलेल्या उपक्रमांचे डॉ. गोझी यांनी केले कौतुक
जागतिक व्यापार परिषदेच्या महासंचालक डॉ. गोझी ओकोंजो-इव्हिला सध्या भारत भेटीवर आल्या आहेत. या भेटीदरम्यान त्यांनी काल 22 ऑक्टोबर 2021 रोजी, भारत सरकारच्या ग्रामीण विकास मंत्रालयाच्या अधिकाऱ्यांशी तसेच दीनदयाल अंत्योदय योजना-राष्ट्रीय ग्रामीण रोजगार अभियाना अंतर्गत  प्रोत्साहन देण्यात आलेल्या स्वयंसहाय्यता बचत गटाच्या  महिला सदस्यांशी संवाद साधला.
केंद्रीय ग्रामीण विकास मंत्रालयाचे सहसचिव चरणजीत सिंग यांनी या चर्चेचे नेतृत्व केले. केंद्रीय ग्रामीण विकास मंत्रालयाचे संचालक राघवेंद्र प्रताप सिंग आणि मंत्रालयाच्या डीएवाय-एनआरएलएम अभियानाच्या राष्ट्रीय अभियान व्यवस्थापन विभागातील विषय तज्ञांचे पथक या बैठकीत सहभागी झाले होते.
चरणजीत सिंग यांनी डीएवाय-एनआरएलएम योजनेच्या घटकांचा आढावा सादर केला आणि कोविड-19 महामारीच्या काळात बचत गटांनी केलेल्या कार्याविषयी माहिती दिली.
डॉ. गोझी यांनी बचत गटाच्या सदस्यांकडे त्यांची कार्यक्षेत्रे, बचत गटात सहभागी झाल्यानंतरचे अनुभव, बचत गट उपक्रमाचा त्यांच्यावर झालेला आर्थिक तसेच सामाजिक परिणाम आणि कोविड आजाराने निर्माण केलेल्या आव्हानांना या महिलांनी कसे तोंड दिले याबाबत चौकशी करून माहिती घेतली.
स्वयंसहाय्यता बचत गटाच्या सदस्य महिलांनी बचत गटामध्ये सहभागी होऊन काम करताना आलेले अनुभव सर्व उपस्थितांशी सामायिक केले. या महिलांनी सांगितले की बचत गटाच्या कामामुळे त्यांची आर्थिक तसेच सामाजिक परिस्थिती सुधारली आहे आणि आता त्या त्यांचे कुटुंब, मुले आणि स्वतःची काळजी अधिक उत्तम प्रकारे घेऊ शकत आहेत.
बचत गटाच्या सदस्यांनी त्यांचे जीवन तसेच समाज यांच्यामध्ये सकारात्मक बदल घडवून आणण्यासाठी केलेल्या प्रयत्नांबद्दल जागतिक व्यापार परिषदेच्या महासंचालक डॉ. गोझी ओकोंजो-इव्हिला यांनी या महिलांचे अभिनंदन केले. बचत गटाच्या सदस्य महिलांनी महामारीच्या काळात हाती घेतलेल्या उपक्रमांबद्दल डॉ.गोझी यांनी त्यांचे विशेष कौतुक केले आणि त्यांना भविष्यातील उपक्रमांसाठी शुभेच्छा दिल्या.
पंतप्रधान कार्यालय
अहमदाबाद येथे 14 डिसेंबर रोजी होणाऱ्या प्रमुख स्वामी महाराज शताब्दी महोत्सवाच्या उद्घाटन समारंभाला पंतप्रधान उपस्थित राहणार
नवी दिल्ली, 13 डिसेंबर 2022
पंतप्रधान नरेंद्र मोदी, अहमदाबादमध्ये 14 डिसेंबर 2022 रोजी संध्याकाळी 5:30 वाजता होणाऱ्या प्रमुख स्वामी महाराज शताब्दी महोत्सवाच्या उद्घाटन समारंभात सहभागी होणार आहेत.
भारतातल्या आणि जगभरातल्या असंख्यलोकांवर प्रभाव पाडणारे परमपूज्य प्रमुख स्वामी महाराज हे एक मार्गदर्शक आणि गुरू होते. एक महान अध्यात्मिक नेता म्हणून त्यांनी मानसन्मान आणि कीर्ती प्राप्त केली आहे. त्यांचे जीवन अध्यात्म आणि मानवतेच्या सेवेसाठी समर्पित होते. बीएपीएस स्वामीनारायण संस्थेचे नेते म्हणून, त्यांनी लाखो लोकांना दिलासा दिला आणि त्यांची काळजी घेऊन असंख्य सांस्कृतिक, सामाजिक आणि आध्यात्मिक उपक्रमांना प्रेरणा दिली.
प. पु. प्रमुख स्वामी महाराज यांच्या जन्मशताब्दी वर्षानिमित्त जगभरातील लोक त्यांचे जीवन आणि कार्याचा उत्सव साजरा करत आहेत. वर्षभराच्या या जागतिक उत्सवाचा समारोप बीएपीएस स्वामीनारायण संस्थेचे जागतिक मुख्यालय असलेल्या शाहीबाग येथील बीएपीएस स्वामीनारायण मंदिराद्वारे आयोजित ‘प्रमुख स्वामी महाराज शताब्दी महोत्सवा’मध्ये होईल. महिनाभर चालणारा हा महोत्सव 15 डिसेंबर 2022 ते 15 जानेवारी 2023 दरम्यान अहमदाबादमध्ये आयोजित करण्यात आला आहे. या महोत्सवात दैनंदिन कार्यक्रम, संकल्पनेवर आधारित प्रदर्शने आणि विचारांना चालना देणारी आयोजन स्थळे  असतील.
बीएपीएस स्वामीनारायण संस्थेची स्थापना शास्त्रीजी महाराजांनी 1907 मध्ये केली. वेदांच्या शिकवणींवर आणि व्यावहारिक अध्यात्माच्या आधारस्तंभांवर आधारित असलेली बीएपीएस, आजच्या आध्यात्मिक, नैतिक आणि सामाजिक आव्हानांचे निराकरण करण्यासाठी दूरदूरपर्यंत आपली सेवा देते. विश्वास, एकता आणि निःस्वार्थी सेवा या मूल्यांचे जतन करणे, हे बीएपीएसचे उद्दिष्ट असून, ही संस्था समाजाच्या सर्व स्तरांमधील लोकांच्या आध्यात्मिक, सांस्कृतिक, शारीरिक आणि भावनिक गरजा पूर्ण करते आणि जागतिक स्तरावरील उपक्रमांद्वारे, मानवतावादी कार्य करते.S.Kakade/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
मत्स्योत्पादन, पशुविकास आणि दुग्धविकास मंत्रालय
केंद्रीय मंत्री परषोत्तम रुपाला व युरोपियन युनियनचे शिष्टमंडळ यांच्यात मत्स्य व्यवसायाशी संबधित विविध द्विपक्षीय मुद्द्यांवर चर्चा
युरोपियन पर्यावरण, महासागर आणि मत्स्यव्यवसाय आयुक्त, व्हर्जिनिजस सिन्केविशियस यांच्या नेतृत्वाखाली युरोपियन महासंघाच्या शिष्टमंडळाने काल केंद्रीय मत्स्यव्यवसाय, पशुसंवर्धन आणि दुग्धव्यवसाय मंत्री परषोत्तम रूपाला यांची नवी दिल्ली येथे भेट घेतली. यावेळी मत्स्यव्यवसाय आणि मत्स्यपालन विषयक विविध द्विपक्षीय मुद्द्यांवर चर्चा झाली.
युरोपीय युनियनच्या विनंतीवरून, दोन्ही पक्षांनी पोर्ट स्टेट मेजर अॅग्रीमेंट, जागतिक व्यापार संघटनामधील मत्स्यव्यवसायाशी संबधित अनुदानाचे मुद्दे, इंडियन ओशन टूना कमिशन , 'ओशन अँड फिशरीज डायलॉग', IUU मासेमारी आणि बाजारपेठेतील प्रवेशासारख्या मत्स्यव्यवसायावर प्रस्तावित संयुक्त कार्यगटाच्या चौकटीतील मुद्दे यासारख्या महत्त्वाच्या बाबींवर द्विपक्षीय संबध राखण्याचे मान्य केले.
सीमा तपासणी नाक्यांवर भारतीय शेतातील कोळंबींच्या तपासणीसाठी सध्याची नमुना चाचणीची वारंवारिता सध्याच्या 50 टक्क्यांवरुन आधीच्या 10 टक्क्यांवर आणणे. सूचीतून काढलेल्या मत्स्यपालन आस्थापनांची फेरयादी करणे आणि भारतातून युरोपियन महासंघात मत्स्यपालन कोळंबीच्या निर्यातीसाठी नवीन सूचीबद्ध मत्स्यपालन आस्थापनांना परवानगी देणे या मुद्द्यांकडे भारतीय पक्षाने युरोपियन महासंघाचे लक्ष वेधले.
तसेच, मे 2021 मध्ये भारत-युरोपीय युनियन लीडर्स शिखर परिषदे दरम्यान युरोपीय युनियन आणि त्याच्या सदस्य देशांना दिलेल्या निमंत्रणाचा पाठपुरावा म्हणून युरोपीय युनियनच्या बाजूने इंडो-पॅसिफिक ओशन इनिशिएटिव्ह  च्या कोणत्याही भागात सामील होण्याची विनंती युरोपीय महासंघाला केली गेली.
मत्स्यव्यवसाय, पशुसंवर्धन आणि दुग्धव्यवसाय तसेच माहिती व प्रसारण राज्यमंत्री एल. मुरुगन, सचिव अभिलाक्ष लिखी आणि मत्स्यव्यवसाय विभागाचे इतर वरिष्ठ अधिकारी, मत्स्यव्यवसाय, पशुसंवर्धन आणि दुग्धव्यवसाय मंत्रालय, मंत्रालयाचे प्रतिनिधी, भारतीय परराष्ट्र व्यवहार आणि निर्यात निरीक्षण परिषदेचे अधिकारीही यावेळी उपस्थित होते.
संरक्षण मंत्रालय
प्रजासत्ताक दिन सोहळा 2023: नेताजी सुभाषचंद्र बोस यांच्या 126 व्या जयंतीनिमित्त 23 आणि 24 जानेवारी रोजी नवी दिल्ली येथे लष्करी मेळावा आणि आदिवासी नृत्य महोत्सवाचे आयोजन
प्रजासत्ताक दिन 2023 अंतर्गत तसेच नेताजी सुभाषचंद्र बोस यांच्या 126 व्या जयंतीनिमित्त , 23 आणि 24 जानेवारी 2023 रोजी नवी दिल्लीतील जवाहरलाल नेहरू स्टेडियम येथे लष्करी मेळावा आणि आदिवासी नृत्य महोत्सव 'आदी शौर्य - पर्व पराक्रम' चे आयोजन करण्यात आले आहे. दोन दिवसीय या महोत्सवात सशस्त्र दलांचा पराक्रम आणि भारताच्या आदिवासी संस्कृतीच्या परंपरागत सौंदर्याचे दर्शन घडवले जाईल. याची मोफत तिकिटे www.bookmyshow.com वर उपलब्ध आहेत.
कार्यक्रमात लष्करी मेळावा  आणि देशभरातील आदिवासी कलाकारांचे पारंपारिक नृत्य सादरीकरण  यांचा समावेश आहे. या भव्य सोहळ्यात प्रसिद्ध गायक कैलाश खेर हे देखील सादरीकरण करणार आहेत.
देशाच्या शूरवीरांच्या बलिदानाचे स्मरण करणे आणि भारताला अद्वितीय आणि वैविध्यपूर्ण बनवणारा समृद्ध सांस्कृतिक वारशाचा उत्सव साजरा करणे, हा या उत्सवाचा उद्देश आहे. नेताजी सुभाषचंद्र बोस यांचे शौर्याचे एकत्रितपणे स्मरण करुन तो साजरे करणे हा यामागचा उद्देश आहे. भारताचा अस्सल आत्मा आत्मसात करत एक मजबूत आणि समृद्ध 'नव भारत' घडवण्यासाठी वचनबद्ध व्हा. संरक्षण मंत्रालय आणि आदिवासी व्यवहार मंत्रालय संयुक्तपणे या कार्यक्रमाचे आयोजन करत असून, भारतीय तटरक्षक दल समन्वयक आहे.
विज्ञान आणि तंत्रज्ञान मंत्रालय
डीएसटीद्वारे अनुदानित स्टार्ट अपकडून लक्षणरहित कोविड-19 संसर्गा चाचणी संच विकसित; लस निर्मितीसाठीही सज्ज
(नवी दिल्ली, 11 एप्रिल 2020
सीगल बायो सोल्युशन ही नवीन जैविक तंत्रज्ञानावर काम करणारी स्टार्ट अप कंपनी असून, कोविड-19 आपत्कालीन परिस्थितीसाठी रोगप्रतिकारक तपासणी संच आणि क्रियाशील व्हायरोजोम  – लस विकसित करण्यासाठी विज्ञान आणि तंत्रज्ञान विभाग अर्थसहाय्य करीत आहे.
सीगल बायोद्वारे विकसित क्रियाशील व्हायरोसोम  तंत्रज्ञान हे लस आणि रोगप्रतिकारक एजंट्सच्या उत्पादनासाठी उपयुक्त आहे. एव्हीटी व्यासपीठ हे लक्षित रोगजनाकांद्वारे इच्छित प्रतीजन दर्शविणाऱ्या नवीन, विना-घातक आणि किफायतशीर क्रियाशील व्हायरोसोमच्या निर्मितीसाठी उपयुक्त आहे. याचा उपयोग कोविड-19 संसर्गाच्या प्रतिबंधासाठी नवीन लस तयार करण्यासाठी आणि कोविड-19 साठी इम्यूनोडायग्नोस्टिक एलिसा संच विकसित करण्यासाठी केला जाईल.
“अचूक निदान, संक्रमणाची साखळी खंडीत करणे, उपचार तसेच सुरक्षित आणि प्रभावी लसींचा प्रतिबंधात्मक उपाय हे कोविड-19 च्या आव्हानांना सामोरे जातानाचे मुख्य आधारस्तंभ आहेत. यापैकी, लस विकसित करणे हा दीर्घकालीन घटनाक्रम आहे आणि म्हणूनच आता त्या कामाचा वेगाने पाठपुरावा करणे आवश्यक आहे”. असे मत डीएसटीचे सचिव प्रा. आशुतोष शर्मा यांनी व्यक्त केले.
पॉलीमरेज शृंखला प्रतिक्रिया  – आधारित निदान संच जे सध्या भारतात उपलब्ध आहेत ते सक्रीय कोविड-19 संसर्गाची तपासणी जलदरित्या करण्यासाठी सक्षम आहेत परंतु लक्षणरहित संसर्ग किंवा ज्यांना पूर्वी कोविड-19 चा संसर्ग झाला होता आणि हा आजार झाला नव्हता किंवा कोविड-19 आजारातून बरे झाले आहेत आणि जे अजूनही त्याचा प्रसार करत आहेत अशा लोकांची ओळख पटवू शकत नाहीत. याउलट, इम्यूनोडायग्नोस्टिक संच कोविडला रोग-प्रतिकारक शोधण्यात मदत करतात - जे या संक्रमणांना देखील ओळखू शकतात. म्हणूनच एसबीपीएलने कोविड-19 साठी इम्यूनोडायग्नोस्टिक संच तयार करण्यासाठी प्रयत्न सुरू केले आहेत. या चाचण्यांमुळे आरोग्य सेवा संशोधक अधिक सक्षमपणे कोविड-19 च्या प्रसाराचे अचूक परीक्षण करतील.
सीगल हे पुणे येथील उद्योजकता विकास केंद्राचे जैव आधारित स्टार्ट अप असून तंत्रज्ञान विकास मंडळाच्या  आर्थिक सहाय्य व्यवस्थे अंतर्गत त्याला पाठबळ दिले जाते, डीएसटी दोन प्रकारचे क्रियाशील व्हायरोसोम एजंट तयार करीत आहे. एसबीपीएल दोन प्रकारचे एव्ही एजंट तयार करेल - एक कोविड-19  चे एस प्रथिन आणि दुसरे एक कोविड-19  चे धोरणात्मक प्रथिने व्यक्त करेल. एसबीपीएल सध्या या दोन्ही एजंट्सचे संश्लेषण 10 मिलीग्राम पातळीपर्यंत वाढवित आहे जेणेकरुन त्यांची रोग-प्रतिकारक चाचणी घेता येईल. ही चाचणी सर्वप्रथम एव्ही-एस आणि एव्ही-एसपीची क्षमता शोधण्यासाठी वन्य प्रकारातील उंदरांमध्ये केली जाईल.
इम्यूनोडायग्नोस्टिक संच ऑगस्ट 2020 च्या अखेरीस चाचण्यांसाठी तयार होतील आणि 10-11 महिन्यांच्या अखेरीस त्याला मंजुरी मिळेल, अशी एसबीपीएलला आशा आहे. दुसरीकडे,एव्ही लस तयार व्हायला जास्त वेळ लागेल. तथापि, आपत्कालीन परिस्थिती लक्षात घेता या संकल्पनेचे पुरावे 80 दिवसात पूर्ण करण्याचे आणि 18 ते 20 महिन्यांच्या अखेरीपर्यंत पूर्व चिकित्सा विकास पूर्ण करणे आणि फेज 1ची चाचणी सुरु करण्याचे एसबीपीएलचे उद्दीष्ट आहे.

U.Ujgare/S.Mhatre/P.Kor
अर्थ मंत्रालय
आयात आणि निर्यातीशी संबंधित परकीय चलन विनिमय दर अधिसूचित
नवी दिल्ली, 22 मार्च 2019
केंद्रीय अप्रत्यक्ष कर आणि सीमाशुल्क मंडळाने, सूची-I आणि सूची-II मधे दिलेल्या परकीय चलनासाठी नवा विनिमय दर निर्धारित केला आहे. आयात आणि निर्यात वस्तूंच्या संदर्भात रकाना 3 मधे दिल्यानुसार 21 मार्च 2019 पासू हे नवे दर लागू होतील.
सूची -I
|
|
अनु.क्र.
|
|
परकीय चलन
|
|
भारतीय रुपयाच्या समतुल्य विदेशी चलनाच्या एका एककाचा विनिमय दर
|
|

|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
ऑस्ट्रेलियन डॉलर
|
|
50.05
|
|
47.85
|
|
2.
|
|
बहारीन दीनार
|
|
189.50
|
|
177.70
|
|
3.
|
|
कॅनडीयन डॉलर
|
|
52.85
|
|
50.90
|
|
4.
|
|
चीन युआन
|
|
10.45
|
|
10.15
|
|
5.
|
|
डेन्मार्क क्रोनर
|
|
10.70
|
|
10.30
|
|
6.
|
|
युरो
|
|
80.00
|
|
77.05
|
|
7.
|
|
हाँगकाँग डॉलर
|
|
9.00
|
|
8.65
|
|
8.
|
|
कुवेत दीनार
|
|
235.65
|
|
220.50
|
|
9.
|
|
न्यूझीलंड डॉलर
|
|
48.50
|
|
46.30
|
|
10.
|
|
नॉर्वेजियन क्रोनर
|
|
8.25
|
|
7.95
|
|
11.
|
|
पौंड स्टर्लिंग
|
|
93.30
|
|
90.00
|
|
12.
|
|
कतारी रियाल
|
|
19.65
|
|
18.40
|
|
13.
|
|
सौदी अरब रियाल
|
|
19.05
|
|
17.85
|
|
14.
|
|
सिंगापूर डॉलर
|
|
52.05
|
|
50.25
|
|
15.
|
|
दक्षिण आफ्रिकी रैंड
|
|
4. 95
|
|
4.60
|
|
16.
|
|
स्वीडीश क्रोनर
|
|
7.65
|
|
7.35
|
|
17.
|
|
स्विस फ्रैंक
|
|
70.55
|
|
67.80
|
|
18.
|
|
तुर्की लीरा
|
|
13.00
|
|
12.25
|
|
19.
|
|
युएई दिरहम
|
|
19.45
|
|
18.25
|
|
20.
|
|
यूएस डॉलर
|
|
70.00
|
|
68.35
सूची-II
|
|
अनु. क्र.
|
|
परकीय चलन
|
|
भारतीय रुपयाच्या समतुल्य परकीय चलनाच्या प्रति 100 एककाचा विनिमय दर
|
|

|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
जपानी येन
|
|
63.15
|
|
60.80
|
|
2.
|
|
कोरीयन वॉन
|
|
6.30
|
|
5.95
N.Sapre/N.Chitale/D. Rane
(Visitor Counter : 242